સાંજે ચારેક વાગ્યાના અરસામાં ડો.મહીડા અને ડો.ચાવડાએ મૃતદેહના પેનલ પી.એમ.ની કાયઁવાહી હાથ ધરી હતી. એ દરમ્યાન મૃતકના ભાઈ દિનેશભાઈ આવી પહોંચતા પોલીસની ગંભીર બેદરકારીનો આક્ષેપ કરી પોલીસ તપાસની લેખિત બાહેંધરી ન આપે ત્યાં સુધી મૃતદેહ સ્વિકારવાનો ઈન્કાર કરી દીધો હતો. પી.એમ. રીપોટઁમાં મોત અંગેનું કોઈ સ્પષ્ટ કારણ બહાર આવ્યું નથી. મૃતકના શરીરે કોઈ પ્રકારની ઈજા કે કયાંય દાઝી ગયાના નિશાન ન હતા. ત્યારે ડોકટરો કોઈ ચોક્કસ તારણ પર ન આવી શકતા મૃતદેહને જામનગર પી.એમ.માં મોકલવા જણાવ્યું હતું. જો કે મૃતદેહ સ્વિકારવા અંગે મોડી સાંજે પણ મડાગાંઠ યથાવત રહી હતી. યુવાનનું મોત ગુંગળાઈ જવાથી થયું હોવાનું પોલીસનું પ્રાથમિક અનુમાન છે. જો કે રાત્રીના સમયે ડી.એસ.પી. અને કોળી આગેવાનમાં મધ્યસ્થી કરતા લાશ સ્વીકારી લીધી હતી.